Reloncaví (zaljev)
<s>Reloncaví (španjolski: Seno de Reloncaví) je zaljev Tihog oceana na jugu Čilea u Regiji Los Lagos.</s>

<s>Karakteristike</s>

<s>Zaljev je dubok nekih 38 km, i maksimalno širok 27, na njegovom dnu leži lučki grad Puerto Montt, a na istočnom kraju Estuarij Reloncaví.</s>

<s>Po zaljevu ima puno otoka, a tri najveća su Tenglo, Maillén i Huar.</s><s>Dva puno veća otoka, Puluqui i Queulín, leže na ulazu u zaljev, i razdajaju ga od Zaljeva Ancud.</s>

<s>Topografski je zaljev mjesto gdje se Centralna čileanska dolina pretapa u Tihi ocean.</s><s>Duž njegovih obala ima puno ribogojilišta lososa, pa ga često posjećuju orke.</s>

<s>U planinama sjeveroistočno od zaljeva leži Nacionalni park Alerce Andino poznat po endemskoj vrsti stabala sličnih sjevernoameričkim sekvojama.</s>

<s>Izvori</s>

<s>Vanjske veze</s>

<s>Reloncaví Sound</s>

<s>Zaljevi u Čileu
Zaljevi u Južnoj Americi</s>

